สังคมข่าวหุ้น
*ดัชนีตลาดหุ้นไทยปิดที่ระดับ 1,605.96 จุด ลดลง 4.73 จุด มูลค่าซื้อขาย 37,810 ล้านบาท โดยต้องติดตามสถานการณ์การตอบโต้ของ EU หลังสหรัฐฯ จะเรียกเก็บภาษีสินค้านำเข้าจากยุโรปตามคำตัดสินของ WTO และติดตามการเจรจาการค้าระหว่างสหรัฐฯ-จีน
6 ต.ค. 2562

สโนว์แมน
*ดัชนีตลาดหุ้นไทยปิดที่ระดับ 1,605.96 จุด ลดลง 4.73 จุด มูลค่าซื้อขาย 37,810 ล้านบาท โดยต้องติดตามสถานการณ์การตอบโต้ของ EU หลังสหรัฐฯ จะเรียกเก็บภาษีสินค้านำเข้าจากยุโรปตามคำตัดสินของ WTO และติดตามการเจรจาการค้าระหว่างสหรัฐฯ-จีน
*“สุเมธ ดำรงชัยธรรม” ยัน THAI ไม่ได้ขาดสภาพคล่องรุนแรง ที่ผ่านมาลดหนี้ไปได้แล้ว 48,000 ล้านบาท ส่วนเงินกู้ยืมใหม่ปี 2563 จำนวน 32,000 ล้านบาท เป็นกรอบวงเงินกู้เพื่อหมุนเวียนธุรกิจ เป็นวงเงินที่ใกล้เคียงกับวงเงินตามแผนการก่อหนี้ของปีที่ผ่านมา ย้ำ THAI ไม่ได้ขาดสภาพคล่องอย่างที่ปรากฏตามกระแสข่าวแต่อย่างใด
*ช่วงสัปดาห์นี้ จะมี 2 หุ้นไอพีโอเข้าเทรด น่าจะส่งผลให้ตลาดฯ มีความคึกคัก โดย INSET เป็นหุ้นโครงสร้างพื้นฐานโทรคมนาคมแบบครบวงจร จะเข้าเทรดในตลาด mai วันพรุ่งนี้ (8 ต.ค. 2562) ได้มีการขายหุ้นไอพีโอ จำนวน 146 ล้านหุ้น ราคา 2.69 บาท/หุ้น สามารถระดมเงินทุนได้ราว 392.74 ล้านบาท ฟากโบรกฯ ให้กรอบราคา 3.33-4.40 บาท/หุ้น ต่อมา AWC บริษัทพัฒนาและบริหารโครงการอสังหาริมทรัพย์ของกลุ่มทีซีซี กรุ๊ป ของ “เจ้าสัวเจริญ สิริวัฒนภักดี” จะเข้าเทรดตลาด SET วันที่ 10 ต.ค. 2562 หลังจากเสนอขายหุ้นไอพีโอจำนวนไม่เกิน 8,000 ล้านหุ้น ที่ราคา 6 บาท/หุ้น คิดเป็นมูลค่าระดมเงินทุน 48,000 ล้านบาท ซึ่งก่อนหน้านี้บรรดากองทุนได้มีการขายหุ้นใน SET50 เพื่อจัดพอร์ตใหม่รับหุ้น AWC
*โบรกฯ เชียร์ “ซื้อ” 4 หุ้นอสังหาฯ SPALI, AP, LH และ QH เนื่องจากผลประกอบการที่เติบโต ส่วนราคาก็ยังต่ำกว่ามูลค่าที่เหมาะสม และมีเงินปันผลที่น่าสนใจ ประเมินมูลค่าที่เหมาะสมของ LH ที่ 12.40 บาท, QH ที่ 3.70 บาท, AP ที่ 8.60 บาท และ SPALI ที่ 22.60 บาท
*MAJOR ในไตรมาส 4/2562 แนวโน้มเติบโต ล่าสุดได้เข้าร่วมแคมเปญ “ชิม ช้อป ใช้” ในพื้นที่กรุงเทพฯ 13 สาขา คาดว่าจะช่วยกระตุ้นให้รายได้จากการขายตั๋วหนัง รวมทั้งป๊อปคอร์นและเครื่องดื่มได้ดี ประกอบกับยังเป็นช่วงที่มีหนังฟอร์มยักษ์เตรียมเข้าฉายอีกหลายเรื่อง อย่าง Star Wars : The Rise of Skywalker และ Jumanji : Welcome to the Jungle Sequel เป็นต้น รวมถึงยังจะมีหนังไทย อย่าง ขุนแผน ฟ้าฟื้น, บอดี้การ์ด หน้าหัก และตุ๊ดซี่ส์ เดอะมูฟวี่ เป็นต้น ออกมาในช่วงไตรมาสสุดท้ายนี้
*BLAND ประกาศตัดหุ้นที่ซื้อคืนจำนวน 1,222,168,700 หุ้น มูลค่าที่ตราไว้ในหุ้น 1 บาท หรือคิดเป็นอัตรา 6.57% ของจำนวนหุ้นที่จำหน่ายได้ทั้งหมด ทั้งนี้ ถือเป็นการเอื้อกำไรแก่ผู้ถือหุ้นเดิม คือมูลค่าสุทธิทางบัญชีกลับมาคงเดิมที่ 2.61 บาท/หุ้น หรือทำให้กำไรเพิ่มขึ้น 0.17 บาท/หุ้น จากราคาเดิมก่อนตัดหุ้นที่ซื้อคืนที่ 2.44 บาท/หุ้น
*ทริสเรทติ้งคงอันดับเครดิตองค์กรของ “ทีพีซี เพาเวอร์ โฮลดิ้ง หรือ TPCH” ที่ระดับ “BBB” ด้วยแนวโน้ม “Stable” หรือ “คงที่” โดยอันดับเครดิตสะท้อนถึงกระแสเงินสดที่แข็งแกร่ง ซึ่งโรงไฟฟ้าของ TPCH มีผลการดำเนินงานที่แข็งแกร่งมาตลอดช่วง 3 ปีที่ผ่านมา จากปริมาณไฟฟ้าที่ผลิตได้จากโรงไฟฟ้าส่วนใหญ่สูงกว่า 80% ของกำลังการผลิตสูงสุด ซึ่งถือว่าเป็นระดับที่สูง ส่งผลให้อัตรากำไรก่อนดอกเบี้ยจ่าย ภาษี ค่าเสื่อมราคา และค่าตัดจำหน่ายต่อรายได้ของโรงไฟฟ้าทรงตัวอยู่ที่ระดับสูงราว 50%
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 102 Mhz
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.